Брекзит намалява европейските депутати с 46 до 705 Това ще стане след предстоящите през 2019 година европейски избори и излизането на Великобритания от Съюза , съобщава белгийското електронно издание Brussels Times , цитирано от Фокус . Причина за намаляването на депутатите с 46 е излизането на Обединеното кралство от ЕС , както се очаква , на 29 март 2019 година . Възможността за създаване на транснационални листи в бъдещето също е одобрена . В момента британците имат 73 места в парламента . Според проекта за реформа , 27 от тях ще бъдат запазени и разпределени между 14 от останалите в страни - членки през 2019 година . Франция и Испания ще получат по четири допълнителни депутати , а Италия ще се сдобие с три . Белгия , както и повечето други членки , ще запазят сегашния брой представители . Членовете на комитета гласуваха също във вторник за транснационална листа за следващите европейски избори . Прилагането на подобна система ще стане възможно ако бъде приета реформа в Закона за европейските избори до 2019 година . Но , това не съвпада с плановете на Европейската народна партия най - голямата в Европейския парламент . Според консерваторите , 46 - те британски места , които трябва да изчезнат след следващите европейски избори , трябва да бъдат запазени в резерв “ , за да могат потенциално да бъдат дадени на бъдещи транснационални евродепутати , или на тези , идващи от нови страни - членки . Проектозаконът , предложен от комитета , ще бъде гласуван на пленарна сесия на Европейския парламент в Страсбург през февруари . Но последната дума за разделянето на овакантените места и евентуалното създаване на транснационални листи ще имат лидерите на страните - членки на Съюза .